Wenners van 1ste Tjokkertoneel aangewys | ATKV
Die Laerskool Randfontein was eerste in die afdeling van senior spreekkore met "Ons eie Mary Poppins".
’n Gevoel van hoop. Hoop vir die kunste, en hoop vir ons land se toekoms.
Dit was die reaksie van die gehoor aan die einde van die vier streekfeeste (Krugersdorp, Stellenbosch, Bloemfontein en Port Elizabeth) van ATKV-Tjokkertoneel, sê Lizané Basson, projekorganiseerder van dié projek.
Dit is vanjaar die eerste keer in die geskiedenis (van amper 90 jaar) van die ATKV dat klein, voornemende teater-rakkers ook hulself op die verhoog kon uitleef in spreekkore en mini-tonele. ATKV-Tjokkertoneel is ’n nasionale platform vir talentontwikkeling ter viering van, en opbou van laerskoolkinders, deur toneelontwikkeling, gehoorontwikkeling en blootstelling aan goeie literatuur aan te moedig.
"Ons is dankbaar vir die gesindheid waarmee dié projek ontvang is deur skole, afrigters en ouers! Die items was almal kindervriendelik en gehoorlede het met ’n gevoel van hoop weggestap. Hoop vir die kunste, en hoop vir ons land se toekoms,” sê Lizané.
Daar het 30 items opgetree by die vier streekfeeste: 6 junior spreekkore, 8 senior spreekkore en 16 mini-toneelopvoerings.
Die beoordelaars by al die streeksfeeste was Schoemé Grobler, Ira Blanckenberg en Esté Pienaar.
1. Eduplus Onafhanklike Skool (Bloemfontein) met Die dag toe Ernst ŉ ertjie geëet het.
2. Laerskool Muldersdrift (Krugersdorp) met Groente gedoentes
3. Oranje Meisieskool Primêr (Bloemfontein) met Monster!
1. Laerskool Randfontein met Ons eie Mary Poppins
2. Laerskool Muldersdrift met Skool is nie vir sissies nie
3. Laerskool Roodekrans (Roodepoort) met Die Duisendpoot
1. Laerskool Anton van Wouw (Pretoria) met Kamerverlaat
2. Laerskool Bastion (Kaapstad) met Nie net ŉ verbeel(ding)
3. Laerskool Menlopark (Pretoria) met S(kerm)
Eduplus Onafhanklike Skool (Bloemfontein) met "Die dag toe Ernst ’n ertjie geëet het". Foto: Gerduan Kemp
Die Laerskool Anton van Wouw was eerste in die afdeling met "Kamerverlaat". Foto: Chantelle van Zyl
Die Laerskool Bastion (Kaapstad) met "Nie net ŉ verbeel(ding)". Foto: Nardus Engelbrecht
Die Laerskool Menlopark (Pretoria) met "S(kerm". Foto: Chantelle van Zyl
Die Laerskool Muldersdrift met "Groen Gedoentes". Foto: Chantelle van Zyl
Die Laerskool Roodekrans (Roodepoort) met "Die Duisendpoot". Foto: Chantelle van Zyl
Die Laerskool Muldersdrift met "Skool is nie vir sissies nie". Foto: Chantelle van Zyl